section_heading: Sjeverna Amerika
paragraph_text: U Sjedinjenim Državama "All I Want for Christmas Is You" u prvom se tjednu siječnja 1995. popela do 6. mjesta Billboardove ljestvice Hot Adult Contemporary i 12. mjesta ljestvice Hot 100 Airplay. Ponovno se pojavila na tim dvjema ljestvicama u prosincu 1995. i prosincu 1996. Nije se mogla pojaviti na ljestvici Billboard Hot 100 u vrijeme prve objave jer nije bila objavljena komercijalno kao singl ni u kakvom fizičkom obliku. To je pravilo prestalo vrijediti 1998., pa se pjesma naknadno pojavila na toj ljestvici (u siječnju 2000. popela se do 83. mjesta). Pojavila se na vrhu Billboardove ljestvice Hot Digital Songs u prosincu 2005., no nije se pojavila na ljestvici Billboard Hot 100 jer se smatralo da je riječ o singlu koji se više puta vraća na ljestvice i da se zato ne može ponovno pojaviti na njoj.